
2. sz. melléklet
KONZORCIUMI EGYÜTTMŰKÖDÉSI MEGÁLLAPODÁS
Pályázat benyújtására

1.) Jelen konzorciumi együttműködési megállapodás (a továbbiakban Megállapodás) aláírásával a 2.) pontban meghatározott szerződő felek konzorciumot hoznak létre abból a célból, hogy a Államreform Operatív Program keretében ÁROP-1.A.6-2013 „Közigazgatási partnerségi kapcsolatok erősítése” pályázati kiírásra MAG Zrt., mint közreműködő szervezethez pályázatot nyújtsanak be, és a pályázat támogatása esetén az abban foglalt pályázati célt közös együttműködéssel megvalósítsák. 
A pályázat címe: Foglalkoztatási célú önkormányzati-civil együttműködés létrehozása (a továbbiakban Pályázat).
2.) A konzorcium tagjai (a továbbiakban Tagok) az alább felsorolt intézmények, szervezetek és személyek, akik az 1.) pontban megjelölt pályázatban meghatározott cél(ok) megvalósításában a Pályázatban foglalt cselekvési és pénzügyi ütemtervnek, valamint költségvetésnek megfelelően a jelen Megállapodás keretei között részt vállalnak:

Budapest Főváros Önkormányzata
Postacím: 1052 Budapest, Városház u. 9-11.
Székhely: 1052 Budapest, Városház u. 9-11.
Azonosító szám (törzs-szám/cégjegyzékszám): 735638
Adószám: 15735636-2-41
Aláírásra jogosult képviselője: Tarlós István főpolgármester
Nonprofit Humán Szolgáltatók Országos Szövetsége 

Postacím: 1136 Budapest, Balzac u.21.
Székhely: 1136 Budapest, Balzac u.21.
Azonosító szám (törzs-szám/cégjegyzékszám):4805
Adószám: 18035818-1-41
Aláírásra jogosult képviselője: Dr. Bényei Andrásné
A Konzorcium vezetőjének a jelen Megállapodás aláírásával a Tagok Budapest Főváros Önkormányzatát (a továbbiakban Vezető) választják.

3. A jelen Megállapodás aláírásával a Tagok a Magyar Köztársaság Polgári Törvénykönyvéről szóló 1959. évi IV. törvény 219. §-a és 222. §-a alapján meghatalmazzák a Vezetőt, hogy helyettük és nevükben a Pályázatot aláírja, a közreműködő szervezethez benyújtsa és a Pályázat elbírálása során a közreműködő szervezettel szemben a konzorciumot képviselje.
A Tagok kijelentik, hogy a Pályázatban foglaltakat ismerik, és az abban foglaltakat magukra nézve kötelezőnek ismerik el. 

4. A jelen Megállapodás aláírásával a Tagok kötelezettségek vállalnak arra, hogy a Pályázat támogatása esetén a projektet a Pályázatban foglaltak szerint megvalósítják, és ennek érdekében együttműködnek.

5. Tagok kijelentik, hogy a pályázati kiírás részét képező „Konzorciumi együttműködési megállapodás támogatásban részesített projekt megvalósítására” című dokumentumot ismerik, és a Pályázat támogatása esetén az abban foglalt tartalommal, valamint a Pályázatban és a Pályázatról döntés hozó szerv döntésében foglalt tartalommal szerződést kötnek.

6. Jelen Megállapodás a Pályázat mellékletét képezi.

7. Jelen Megállapodás megszűnik, ha a Pályázat nem részesül támogatásban, illetve ha a Tagok a projekt megvalósítására konzorciumi együttműködési megállapodást kötnek.

A Tagok képviseletében aláíró személyek kijelentik és cégkivonatukkal, valamint aláírási címpéldányaikkal igazolják, hogy társasági dokumentumaik alapján, a jelen Megállapodás 2. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

	Konzorcium vezetője

................................... 
Tarlós István Főpolgármester megbízásából:

Dr. Szentes Tamás
főpolgármester-helyettes
Budapest Főváros Önkormányzata
P.H.

Aláírás dátuma:


	konzorciumi tag

.........................................
Dr. Bényei Andrásné
Nonprofit Humán Szolgáltatók országos Szövetsége
P.H.

Aláírás dátuma:


	

	
	


Pénzügyi ellenjegyzést végezte:

…………………………………

Dátum:

Láttam:

Sárádi Kálmánné dr.

főjegyző

Dátum:

Jelen megállapodás szövege megegyezik a Fővárosi Közgyűlés 2013. ………ülésére előterjesztett és Budapest Főváros Közgyűlése által jóváhagyott szöveggel.

